SRICHA บวกแรง 6% จับตางบ Q2 สดใส-ทั้งปีโตทะลัก 188% แนะซื้อเป้า 24 บ.
SRICHA บวกแรง 6% โดย ณ เวลา 10.59 น. อยู่ที่ระดับ 21.50 บาท บวก 1.30 บาท จับตางบ Q2 สดใส-ทั้งปีโตทะลัก 188% แนะซื้อเป้า 24 บ.
SRICHA บวกแรง 6% โดย ณ เวลา 10.59 น. อยู่ที่ระดับ 21.50 บาท บวก 1.30 บาท จับตางบ Q2 สดใส-ทั้งปีโตทะลัก 188% แนะซื้อเป้า 24 บ.
10 ส.ค. 2564

ผู้สื่อข่าวรายงานว่า วันนี้(10ส.ค.64) ราคาหุ้นบริษัท ศรีราชาคอนสตรัคชั่น จำกัด (มหาชน)  หรือ SRICHA ณ เวลา 10.59 น. อยู่ที่ระดับ 21.50 บาท บวก 1.30 บาท หรือ 6.44%  ด้วยมูลค่าซื้อขาย 41.62 ล้าบาท

บล.ฟินันเซีย ไซรัส ระบุในบทวิเคราะห์วันนี้(10ส.ค.64) ว่า  บริษัท ศรีราชาคอนสตรัคชั่น จำกัด (มหาชน)  หรือ SRICHA คาดกำไรไตรมาส 2/2564 โต 10% เทียบไตรมาสก่อน และพลิกจากขาดทุนปีก่อน จากรายได้และ Margin ที่เร่งขึ้น
ขณะที่ไตรมาส 3/2564 ไม่ได้รับผลกระทบจากการปิดแคมป์และ Lockdown แต่งานยังเข้ามาไม่เต็มที่นักในครึ่งปีหลัง 2564 ทำให้คาดกำไรอ่อนลงเทียบครึ่งปีแรก 2564 แต่ทั้งปียังคาดโต 188%  เทียบช่วงเดียวกันของปีก่อน ประเมินราคาเป้าหมายใหม่ที่ 24 บาท แนะนำ “ซื้อ”